stanford-oval/wikipedia huggingface dataset:
Mallakastërin piirikunta

| Mallakastërin piirikunta Rrethi i Mallakastrës |
| --- | --- |
 Sijainti
Valtio:  Albania
Prefektuuri:  Fier
Lakkautettu:  2000
Hallinto:  
 – hallinnollinen keskus:  Ballsh
Pinta-ala:  325 km²
Väkiluku (2001):  39 881
 – väestötiheys:  122,7 as./km²
Mallakastërin piirikunta (alb. Rrethi i Mallakastrës) oli yksi Albanian 36 piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 325 neliökilometriä, ja vuoden 2001 väestönlaskennassa siellä oli 39 881 asukasta.
Piirikuntaan kuuluivat seuraavat kunnat: Aranitas, Ballsh, Fratar, Greshicë, Hekal, Kutë, Ngraçan, Qendër ja Selitë. Sen pääkaupunki oli Ballsh.
Mahdollisen Kirjallisuuden Seura

Mahdollisen Kirjallisuuden Seura on marraskuussa 2010 perustettu yhteisö, joka tutkii ja laajentaa proosailmaisun keinoja, luo kokeellisen proosan julkaisusarjaa sekä järjestää proosan poetiikkaan liittyviä keskusteluja ja konferensseja.
Seuralla ei ole yhtenäistä kirjallista ohjelmaa, estetiikkaa, ideologiaa tai poetiikkaa, koska se nähtäisiin mahdollisuuksien kaventamisena ja keskustelun painottumisena kirjalliseen oikeaoppisuuteen. Seura keskittyy proosassa mahdollisuuksiin, jotka eivät koske vain teosten ja tekstien muotoja ja keinoja vaan myös lajityyppejä, teemoja, kirjallisia interventioita ja yhteisöjä.
Seuran jäseniä ovat olleet Antti Arnkil, Aina Bergroth, Markku Eskelinen, Mariaana Fieandt-Jäntti, Anna Helle, Teemu Ikonen, Juri Joensuu, Katja Kettu, Raine Koskimaa, Essi Kummu, Martti-Tapio Kuuskoski, Tiina Käkelä-Puumala, Laura Lindstedt, Teemu Manninen, Maria Matinmikko, Marjo Niemi, Janne Nummela, Sanna Nyqvist, Markku Paasonen, Riikka Pelo, Markku Pääskynen, Tiina Raevaara, Harry Salmenniemi, Eino Santanen, Jari Tammi, Jarkko Tontti, Taneli Viljanen, Sinikka Vuola, Juhana Vähänen ja Jaakko Yli-Juonikas.
Kirjallisuuspalkinnon saajat

Seura on jakanut myös nimeään kantavaa kirjallisuuspalkintoa edellisvuonna ilmestyneelle suomenkieliselle proosateokselle tai -käännökselle, joka on ”esimerkillisellä tavalla rikastuttanut suomenkielisen proosan ilmaisumahdollisuuksia”.
2012: Janne Nummela, Tommi Nuopponen ja Jukka Viikilä: Ensyklopedia (Poesia 2011)
2013: Silja Järventausta: Hyvän yön puisto (Teos 2012), Kaj Kalin: Design (Siltala 2012) ja Leevi Lehto James Joycen Ulysses-teoksen suomennoksesta (Gaudeamus 2012)
2014: Mika Rättö: Mysterius viisikulma-avain (Teos 2013)
2015: Antti Salminen: Lomonosovin moottori (Poesia 2014)
2016: Kari Aronpuro & Silja-Maaria Aronpuro David Marksonin teoksen Lukijan luomislukko suomennoksesta (ntamo) ja Kari Aronpuro: Kääntäjän floppi (ntamo)
Aiheesta muualla

Mahdollisen Kirjallisuuden Seuran tumblr-sivusto
Mahdollisenkirjallisuudenseura.net
Lunohod

Lunohod.
Lunohod (ven. Луноход, ”Kuukävelijä”) 1 ja 2 olivat Neuvostoliiton kuuohjelman miehittämättömät kuuajokit, jotka tutkivat Kuun pintaa vuosina 1970 ja 1973. Ne toimivat samaan aikaan neuvostoliittolaisten Zond-kuuluotainten kanssa. Nämä ajokit päättivät Luna-ohjelman. Vasta vuonna 1997 Yhdysvaltain Mars Pathfinder pystyi vastaavaan robotin toimintaan vieraalla taivaankappaleella. Luna 2:n 35 kilometrin matka Kuun pinnalla on edelleen ennätys.
Kehitys

Lunohodit kehitettiin alun perin tutkimaan miehitettyjen lentojen laskeutumispaikkoja ja jopa kuuaseman paikkaa etsimään.
Vuoden 1968 puolivälissä KIP-10-keskukseen, eli NIP-10:iin (КИП-10 tai НИП-10), joka toimi Shkolnojessa (Школьное) Krimillä, rakennettiin hehtaarin kokoinen kuuhalli, jossa oli kuuajokkien kokeilukenttä.
Alukset suunnitteli Aleksandr Kemurdžian, joka toimi NPO Lavotškinissä.
Ensimmäisen Lunohodin laukaisu epäonnistui 19. helmikuuta 1969.
Lunohod 1

Lunohod 1 laukaistiin Luna 17 -avaruusaluksen kyydissä 10. marraskuuta 1970. Luna 17 saapui Kuun kiertoradalle 15. marraskuuta, ja 17. marraskuuta kello 03.47 UTC Lunohod 1 teki pehmeän laskun Mare Imbriumiin. Kello 06.28 UTC ajokki ajoi Kuun pinnalle.
Alus oli kooltaan 135 cm korkea, 170 cm pitkä ja 160 cm leveä. Sen massa oli 840 kg. Siinä oli kahdeksan pyörää. Sen ajonopeudet olivat 1 km/h ja 2 km/h.
Sen hyötykuorma
kuusi kameraa
RIFMA-röntgenfluoresenssispektrometri
RT-1-röntgenteleskooppi
matkamittari
RV-2N-säteilydetektori
TL-laserreflektometri
Lunohod 2

Lunohod 2 laukaistiin Luna 21 -aluksen kyydissä 8. tammikuuta 1973. 12. tammikuuta alus tuli Kuun kiertoradalle. Lunohod 2 laskeutui Kuun pinnalle 15. tammikuuta kello 23.35 UTC Le Monnier -kraatterin luo.
Sen tiedelaitteet olivat
Seitsemän kameraa
RIFMA-M-röntgenspektrometri
Röntgenteleskooppi
PROP-matkamittari
RV-2N-LS-säteilymittari
TL-laserreflektometri
SG-70A-magnetometri
Rubin 1 -fotodetektori
Lunohod 3

Lunohod 3 rakennettiin, mutta se ei lentänyt avaruuteen. Se on NPO Lavotškinin museossa.
Aiheesta muualla

Wikimedia Commonsissa on kuvia tai muita tiedostoja aiheesta .
Vinogradov, A. P. (ed.), (1971). Peredvizhnaya Laboratoriya na Lune Lunokhod-1. Tom 1. Moscow, Nauka.
Barsukov, V. L. (ed.), (1978) Peredvizhnaya Laboratoriya na Lune Lunokhod-1. Tom 2. Moscow, Nauka.
The Other Moon Landings by Andy Chaikin, Smithsonian Air & Space magazine February/March 2004.*Lunar and Planetary Department Moscow University
Exploring the Moon (1969-1976) - a diary of significant events in Soviet lunar exploration, including those associated with the Lunokhod programme (Internet Archive)
Don P. Mitchell's catalog of Soviet Moon Images including many from the Lunokhod programme
Lunohod[vanhentunut linkki] artikkeli Lunarpedia-sivustolla
Tests of breadboard models of lunokhods on moonodrome(лунодром - moondrome in Russian) near Simferopol in 1969
Remote control lunokhods and planetrovers (Arkistoitu – Internet Archive) in Russian.
Crews lunokhods in Russian.
Lunohod 2:n sijainti kuun kiertoradalta kuvattuna[vanhentunut linkki]
TNA-400-antenni NIP-10:ssä
Lunohod-malline
Lunohodin pyörä
Lunohod 3
Neuvostoliiton kuuajokki.
Maarakennus

Kadun poikkileikkauspiirros vuodelta 1914
Maarakennus tarkoittaa rakentamiseen liittyvää maansiirtämistä, louhintaa, aluskasvillisuuden poistoa ja viherrakentamista.
Maarakennuksella on erityisen suuri rooli infrastruktuurihankkeissa, joita ovat mm. tiet, rautatiet, satamat ja kunnallistekniikan rakentaminen. Maarakennukseen liittyvä logistiikka on merkittävä kustannustekijä esimerkiksi moottoritiehankkeessa. Maamassojen kuljetuksen organisoimisessa oikeiden konekokojen valinnalla ja oikealla kuorma-autojen määrällä voidaan saavuttaa isoja säästöjä. Maa- ja kalliomassojen laatu, määrä, hinta ja sijainti vaikuttavat myös merkittävästi projektin kustannuksiin. Näihin tekijöihin voidaan vaikuttaa massatalouden suunnittelulla.
Työnorganisointi maarakennushankkeessa

Työn organisointi maarakennushankkeessa on merkittävässä roolissa. Esimerkiksi isossa moottoritiehankkeessa tarvitaan kymmeniä toimihenkilöitä, jotka toimivat eri tehtävissä massalaskennassa, kustannusten hallinnassa, riskien kartoittamisessa ja työnjohtamisessa. Näiden henkilöiden osaaminen on edellytys hankkeen onnistumiselle.
Maa- ja vesirakennus Suomessa

Maa- ja vesirakennuksen työvoimaan kuuluu sekä erittäin korkeasti että vähäisesti koulutettuja työntekijöitä. Jotkin yksinkertaisimmista kuljetustehtävistä ovat suoritettavissa pelkän ajokortin turvin, mutta esimerkiksi louhinnassa tarvittavat panostajat tarvitsevat pitkän koulutuksen ja työkokemuksen pätevöityäkseen tehtäviinsä. Maa- ja vesirakennuskohteiden työnjohtajilla on nykyisin Suomessa lähes täystyöllisyys.[lähde? ]. Tie- ja vesirakennusinsinöörin nimike muuttui teknisissä opistoissa 80-luvulla yhdyskuntatekniikan insinööriksi, mutta heidän koulutuksensa vastaa pääosin perinteistä maa- ja vesirakennusinsinöörin koulutusta.
Myös tietotekniikka on tulossa maarakennusalalle. Nykyisin teiden korjauksessa käytetäänkin monia uusia teknisiä apuvälineitä, jotka tekevät teiden korjaamisen tehokkaammaksi ja täsmällisemmäksi. Muun muassa maatutkaus ja laserskannaus ovat nykyaikaisessa teiden korjaussuunnittelussa apuvälineinä.
GPS-mittalaitteilla ja kuljettajaa opastavilla tietokonenäytöillä varustetut maarakennuskoneet ovat jo arkipäivää, tosin Suomessa niiden käyttö on vasta yleistymässä.
Erikoistyöt maarakennuksessa

Maarakennuksen erikoistöinä voidaan mainita ainakin pohjanvahvistus, massanvaihtotyöt, vedenalaiset rakenteet, erilaiset pengerrykset ja tukimuurit, maapadot, pohjavedensuojausrakenteet, patoseinät, tukiseinät ja pilaantuneen maan puhdistustyöt.
Erikoistyöt maarakennuksessa > Tukiseinät

Tukiseinän ehkä yleisin käyttötarkoitus on kun työmaalla tehdään kaivanto aivan olemassa olevan rakenteen – esimerkiksi talon tai kadun – viereen. Jos kaivannon pohja täytyy ulottaa esimerkiksi useita metrejä viereisen kadun pinnan alapuolelle, käytetään kaivannon tukemisessa tukiseinää. Tukiseinä rakennetaan työmaalla ponttiseinänä, settiseinällä, kalkkipilaristabilointiseinänä tai kaivinpaaluseinänä. Kahta viimeistä käytetään Suomessa yleisimmin pysyviin tukiseiniin. Keski-Euroopassa myös ponttiseiniä käytetään yleisesti näkyvissäkin tukiseinärakenteissa kuten alikulkusiltojen keiloissa.
Louhintatyöhön ei vaadita erityistä pätevyyttä, joten sitä voivat tehdä myös epäpätevät henkilöt.
Aiheesta muualla

Wikimedia Commonsissa on kuvia tai muita tiedostoja aiheesta .
Vuosaaren satama
Infra ry
Maarakennus on pääomavaltaista toimintaa, jossa koneilla on merkittävä rooli.
Malurit (suku)

| Malurit (suku) |
| --- | --- |
 Sinikurkkumaluri (Malurus cyaneus)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Malurit Maluridae
Suku::  Malurit  Malurus  Vieillot, 1816
Katso myös
   Malurit (suku) Wikispeciesissä   Malurit (suku) Commonsissa 
Infobox OKVirheellinen NIMI-arvo: 
Malurit (Malurus) on malurien heimoon (Maluridae) kuuluva varpuslintusuku, johon BirdLifen mukaan kuuluu 11 lajia:
Australiansinimaluri (Malurus splendens)
Mustakurkkumaluri (Malurus lamberti)
Mustamaluri (Malurus alboscapulatus)
Papuansinimaluri (Malurus cyanocephalus)
Punaselkämaluri (Malurus melanocephalus)
Purppurakruunumaluri (Malurus coronatus)
Sademetsämaluri (Malurus amabilis)
Sinikurkkumaluri (Malurus cyaneus)
Siniliuskemaluri (Malurus pulcherrimus)
Vaaleapäämaluri (Malurus elegans)
Valkosiipimaluri (Malurus leucopterus)
Aiheesta muualla

ITIS: Malurus (englanniksi)
Luke Mitchell

| Luke Mitchell |
| --- | --- |
 Luke Mitchell vieraana WonderConissa vuonna 2016.
Henkilötiedot
Syntynyt: 17. huhtikuuta 1985 (ikä 39) Gold Coast, Queensland, Australia
Ammatti:  näyttelijä
Näyttelijä
Merkittävät roolit:  Rodeo Smith (Home and Away) John Young (The Tomorrow People) Lincoln Campbell (S.H.I.E.L.D. Agentit)
Aiheesta muualla
www.lukemitchellofficial.com
IMDb 
Luke Mitchell (s. 17. huhtikuuta 1985 Gold Coast, Queensland, Australia) on australialainen näyttelijä, laulaja ja malli, joka tunnetaan parhaiten Romeo Smithin roolista saippuasarjassa Home and Away, Will Benjaminina ohjelmassa H2O: Just Add Water sekä Lincoln Campbellina supersankarisarjassa S.H.I.E.L.D. Agentit.
Ura

Mitchell harjoitteli Film and Television Studio Internationalissa ja työskenteli ammattilaisten avustuksella, muun muassa Joss McWilliamin, Iain Gardnerin, Kim Krejusin, Craig McMahonin ja Dean Careyn kanssa. Hän matkusti ympäri Australiaa kansainvälisen Entertainment-yhtiön Sudden Impact Entertainmentin kanssa ja työskenteli heidän teatteriesityksissään.
Melbournessa hän onnistui saamaan vierailevan roolin Chris Knightina TV-sarjassa Neighbours, jossa hän oli mukana 11 jaksoa. Tämän jälkeen hän muutti takaisin Gold Coastiin ja sai pääroolin suositusta lasten ja nuorten televisiosarjasta H2O: Just Add Water. Kesäkuussa 2009 Mitchell muutti Sydneyyn ja vuonna 2010 hän sai roolin Romeo Smithinä TV-sarjassa Home and Away. Samana vuonna Mitchell voitti palkinnon Romeo Smithin roolista.
Yksityiselämä

Mitchellin perheessä harrastettiin tennistä, ja hän pelasi tennistä viisivuotiaasta yhdeksäntoistavuotiaaksi. Hän suuntasi ammattilaistasolle, mutta luopui siitä kun ymmärsi, että elämässä on muutakin. Hän saa paljon tukea äidiltään Elizabeth Griffiniltä, vanhemmalta veljeltään (joka valmentaa tennistä Gold Coastissa), kahdelta nuoremmalta veljeltään (toinen heistä on Ben Mitchell, joka on 10 parhaan australialaisen tenniksen pelaajan joukossa) ja pikkusiskoltaan Bree Mitchelliltä. Mitchell kävi koulua Nerangin valtion High Schoolissa. Vuonna 2009 Mitchell alkoi seurustella Rebecca Breedsin kanssa, joka oli Luken vastanäyttelijä australialaisessa saippuasarjassa Home and Away. Toukokuussa 2012 pari ilmoitti muuttaneensa yhteen.
Mitchellin veli on tennispelaaja Benjamin Mitchell.
Aiheesta muualla

Kuvia tai muita tiedostoja aiheesta Luke Mitchell Wikimedia Commonsissa
Luke Mitchell Internet Movie Databasessa. (englanniksi)
Maija Rajantie

Maija Ilta Mielikki Rajantie (9. heinäkuuta 1926 Anttola – 29. huhtikuuta 2017 Savonlinna) oli suomalainen SDP:n poliitikko, joka oli vuosina 1975–1987 kansanedustaja Mikkelin läänin vaalipiiristä.
Rajantie valmistui ylioppilaaksi vuonna 1947 ja suoritti sen jälkeen opintoja Helsingin yliopiston filosofisen tiedekunnan historiallis-kielitieteellisellä osastolla. Hän toimi oppi- ja kansakoulun opettajana Pohjois-Karjalassa ja Mikkelin läänissä vuosina 1950–1975 ja oli Savonlinnan taideasiamies vuosina 1975–1976.
Rajantie valittiin eduskuntaan vuoden 1975 vaaleissa, ja hän oli sosialidemokraattisen eduskuntaryhmän kansanedustaja yhtäjaksoisesti vuoteen 1987. Rajantie oli talousvaliokunnan puheenjohtaja vuosina 1983–1986 ja jäsen muun muassa pankkivaliokunnassa (1983–1986), eduskunnan kirjaston hallituksessa (1979–1986) ja eduskunnan palkkavaltuustossa (1983–1986). Savonlinnan kaupunginvaltuustossa hän istui vuodet 1972–1984 ja 1988–1992. Rajantie oli presidentin valitsijamies vuosien 1978 ja 1982 vaaleissa.
Rajantie oli naimisissa varatuomari ja oikeusneuvosmies Lauri Rajantien kanssa vuodet 1949–1983. He saivat kuusi lasta.
Aiheesta muualla

.aspx Maija Rajantie Suomen kansanedustajat. Eduskunta.
Daniel Giasson

| Mitalit | Mitalit | Mitalit |  |
| --- | --- | --- | --- |
|  Giasson (oik.) Kroatiaa vastaan  |  Giasson (oik.) Kroatiaa vastaan  |  Giasson (oik.) Kroatiaa vastaan  |  |
Maa:  Italia
Miesten futsal
| EM-kilpailut  | EM-kilpailut  | EM-kilpailut  |  |
|  Kultaa | Belgia 2014 |  |  |
Daniel Arnaldo Giasson (s. 24. elokuuta 1987 Caxias do Sul, Brasilia) on brasilialaissyntyinen italialainen futsalpelaaja. Pelipaikaltaan 185 senttimetriä pitkä ja 83 kilogrammaa painava Giasson on laitapelaaja.
Giasson siirtyi synnyinmaastaan vuonna 2005 italialaiseen Nepiin. Kaudella 2010–2011 Giasson voitti Italian cupin Lazion kanssa. Luparensea Giasson on edustanut vuodesta 2014 alkaen.
Giasson saavutti Italian maajoukkueen kanssa kultaa vuoden 2014 EM-kilpailuista Belgiasta. Vuonna 2008 hän saavutti Italian alle 21-vuotiaiden maajoukkueen kanssa ikäluokan EM-hopeaa.
Maitland McConnell

| Maitland McConnell> Henkilötiedot |
| --- | --- |
Ammatti:  näyttelijä
Näyttelijä
Aktiivisena:  2006–
Merkittävät roolit:  Monica (Ninja Cheerleaders)
Aiheesta muualla
IMDb 
Maitland McConnell on yhdysvaltalainen näyttelijä, joka tuli tunnetuksi elokuvista Killer Movie ja Ninja Cheerleaders. Hän on esiintynyt myös televisiosarjoissa CSI, Aavekuiskaaja ja CSI: New York.
Aiheesta muualla

MaitlandMcConnell.com (Arkistoitu – Internet Archive)
Lūmenwood

| Lūmenwood> Tiedot |
| --- | --- |
Toiminnassa:  2019-
Tyylilaji:  tekninen death metal
Kotipaikka:  Perth, Australia
Laulukieli:  englanti
Jäsenet:  Zac Kay, basso, taustalaulu   Dan Grainger, rummut   Levi Dalek, kitara, orkestraatio   Brandon Iacovella, kitara   Ryan Cho, viulu  
Entiset jäsenet:  Adrianna Tentori, laulu  
Aiheesta muualla
Kotisivut
Infobox OKNimi-testi OK: 
Lūmenwood on australialainen teknistä death metalia soittava yhtye Perthistä. Yhtye on perustettu 2019 ja koostuu mm. The Ritual Auran, Proliferationin, Wardaemonicin ja Profane Casketin jäsenistä.  Yhtyeen debyytti-EP Eldritch Rites julkaistiin 12. kesäkuuta 2020.  Yhtyeen nimi on viittaus Bloodborne -pelin The Old Hunters-lisäosasta löytyvään alueeseen, Lumenwood Gardeniin, kun taas Eldritch Rites viittaa H. P. Lovecraftin Cthulhu-mytologiaan.
Diskografia > EP:t

Eldritch Rites (omakustanne,  2020)
Aiheesta muualla

Lūmenwood Encyclopaedia Metallumissa (englanniksi)
Lūmenwood BandCamp -sivustolla (englanniksi)
Lūmenwoodin virallinen kanava Youtube -sivustolla (englanniksi)
Malung

| Malung |
| --- | --- |
 Malungin keskustaa.
 Malung
 Koordinaatit: 60°41′3″N, 13°42′46″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Malung-Sälenin kunta
Pinta-ala:  
 – Maa:  9,39 km²
Väkiluku:  5 126
 – Väestötiheys:  545,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Malung on Malung-Sälenin kunnan keskustaajama. Se sijaitsee Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 5 126 asukasta.
Maastohiihtäjä Stina Nilsson on syntynyt Malungissa.
Väestönkehitys

| Malungin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 5 500 | 5 500 |
| 1965 | 1965 |    | 5 784 | 5 784 |
| 1970 | 1970 |    | 6 028 | 6 028 |
| 1975 | 1975 |    | 6 211 | 6 211 |
| 1980 | 1980 |    | 6 114 | 6 114 |
| 1990 | 1990 |    | 5 667 | 5 667 |
| 1995 | 1995 |    | 5 510 | 5 510 |
| 2000 | 2000 |    | 5 176 | 5 176 |
| 2005 | 2005 |    | 5 146 | 5 146 |
| 2010 | 2010 |    | 5 126 | 5 126 |
Lähde: Statistiska centralbyrån (SCB).
Mamadou Diabaté

Mamadou Diabaté
Mamadou Diabaté (s. 1975, Kita) on malilainen koran soittaja. Hän on asunut vuodesta 1996 lähtien Yhdysvalloissa. Hänen ensimmäinen albuminsa, Tunga, julkaistiin levy-yhtiö Alula Recordsin kautta vuonna 2000.
Diskografia

Tunga (2000)
Behmanka (2004)
Maija (kappale)

| ”Maija” Kliff |
| --- | --- | --- |

Singlen tiedot
 Julkaistu: 26. toukokuuta 2014
 Tyylilaji: pop
 Kesto: 02.56
 Levy-yhtiö: Warner Music Finland
Kliffin muut singlet
| ”Mun Jopo” 2014 | ”Maija” 2014 | ”Aseeton” 2014 |
Maija on poikabändi Kliffin kappale, joka julkaistiin yhtyeen toisena singlenä 26. toukokuuta 2014. Kappaleen on tehnyt Axel Johanssen, Jorma Hiekkanen, Sakari Aalto ja Jonnaemilia Kärkkäinen.
Yhtye julkaisi pätkän kappaleen kertosäkeestä Youtube-kanavallaan 15. huhtikuuta 2014 osana kilpailua, jossa halukkaat saivat lähettää videon itsestään laulamassa kappaletta tai tanssimassa sen tahtiin. Osa videoista päätyi singlen julkaisupäivänä julkaistulle musiikkivideolle, jonka ohjasi Lauri Laukkanen.
Kappaleet

Maija – 2.56
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: 27 
Radiolista: –
Aiheesta muualla

Kappaleen virallinen musiikkivideo Youtubessa
Lähdelammi

| Lähdelammi |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°55′24″N, 24°29′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskuoja:  Koskelanoja 
Järvinumero:  35.891.1.004
Mittaustietoja
Pinnankorkeus:  89,6 m  
Rantaviiva:  1,508 km  
Pinta-ala:  15,415 ha  
 fiLähdelammi 
Lähdelammi  on Kanta-Hämeessä Janakkalassa Viralan kylän lähellä sijaitseva pieni järvi.
Maantietoa

Järven pinta-ala on 15 hehtaaria ja se on 550 metriä pitkä ja 400 metriä leveä. Sen rantaviivan pituus on 1,5 kilometriä ja sen rannat ovat alavaa metsämaata. Pohjoisessa sijaitsee maatalon pellot ja sen rannoille on rakennettu neljä vapaa-ajan asuntoa.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Räikälänjoen alaosan alue kuuluu. Järven vedenpinnan korkeus on 89,6 metriä mpy. Sen pohjoisrantaan laskee Karanoja, joka tuo Hämeenlinnan puolelta Karanojanummella sijaitsevan jätteenkäsittelylaitoksen luota vesiä. Järven laskuoja on Koskelanoja, joka laskee parin kilometrin päässä Viralanjärven Palsanlahteen.
Historiaa

Vuoden 1855−1856 Kalmbergin kartastossa järvi oli asumaton, mutta sen ympäristön suot sekä Karalanojan että Koskelanojan puronvarret oli raivattu niitylle. Vuoden 1962 peruskartassa ei järven rannassa ollut vielä mökkejä, mutta vuoden 1979 kartassa ne olivat jo olemassa.
Daniel Gildenlöw

| Daniel Gildenlöw |
| --- | --- |

Henkilötiedot
Syntynyt: 5. kesäkuuta 1973 (ikä 51)
Muusikko
Tyylilajit:  Progressiivinen metalli
Soittimet:  kitara ja bassokitara 
Yhtyeet:  Pain of Salvation
Aiheesta muualla
www.gildenlow.com
  [ Muokkaa Wikidatassa ] [ ohje ]  
Daniel Gildenlöw (s. 5. kesäkuuta 1973) on ruotsalainen kitaristi, laulaja, sanoittaja ja säveltäjä. Hän on viisihenkisen Pain of Salvation -yhtyeen keulahahmo.
Gildenlöw alkoi pyöriä progepiireissä jo 11 vuoden iässä ja keräsi kokoon Reality-nimisen yhtyeen, joka soitti satunnaisia cover-kappaleita muun muassa yhdysvaltalaiselta KISS:ltä. Vuonna 1991 Gildenlöw vaihtoi yhtyeen nimeksi Pain of Salvation. Yhtye on julkaissut kahdeksan studioalbumia ja yhden DVD:n. Lisäksi Gildenlöw on vieraillut muidenkin yhtyeiden äänitteillä ja keikkaillut mm. The Flower Kings  ja Transatlantic -yhtyeiden kanssa.
Daniel Gildenlöw on ollut myös mukana Hammer of the Gods -tribuuttibändissä, joka soitti Led Zeppelin -covereita. Bändissä vaikutti mm. Mike Portnoy Dream Theaterista. Kokoonpano julkaisi yhden albumin ja DVD:n.
Gildenlöw on käyttänyt muun muassa Parker Fly Classic, Ibanez Jem 777, Fernandes JPG 855 ja Fender Stratocaster -kitaroita. Nykyisin hänellä on sopimus Mayones-kitaravalmistajan kanssa.
Luke Martin

| Luke Martin> Henkilötiedot |
| --- | --- |
Syntynyt: 20. syyskuuta 1998 (ikä 26) St. Louis, MO, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  99 kg
Seura
Seura:  HIFK
Sarja:  SM-liiga
Pelinumero:  2
Pelaajaura
Pääsarjaura:  2023–
Aik. seurat:  Greenville Swamp Rabbits (ECHL) Texas Stars (AHL) Colorado Eagles (AHL) Utah Grizzlies (ECHL) Jacksonville IceMen (ECHL)
NHL-varaus:  52. varaus, 2017 Carolina Hurricanes
Luke Martin (s. 20. syyskuuta 1998 St. Louis, Missouri, Yhdysvallat) on yhdysvaltalainen jääkiekkopuolustaja, joka pelaa SM-liigajoukkue Helsingin IFK:ssa. Hän toimii joukkueen varakapteenina. Martin laukoo oikealta.